60 minutter til dommedag

***60 minutter til dommedag*** (originaltittel: *Twilight's Last Gleaming*) er en tysk-amerikansk politisk thriller fra 1977 regissert av Robert Aldrich. Filmen handler om en desperat general som tiltvinger seg makten over en rakettbase med atomvåpen. Målet hans er å tvinge presidenten til publisere hemmelige dokumenter som avslører den egentlige årsaken bak Vietnamkrigen. Hvis ikke truer han med å utløse tredje verdenskrig. Hovedrollene spilles av Burt Lancaster, Richard Widmark og Charles Durning. 

Filmen er basert på Walter Wagers roman *Viper Three* (1972).

## Handling
Handlingen er satt noen få år inn i fremtiden, nærmere bestemt til 1981.  

Lawrence Dell er en idealistisk general i det amerikanske luftforsvaret som ønsker at folk skal vite den virkelige årsaken bak USAs krigføring i Vietnam. Myndighetene forsøker å forhindre ham fra dette og har derfor fått ham fengslet. Han klarer imidlertid å rømme, og sammen med tre medsammensvorne infiltrerer han en militærbase i Montana med interkontinentale ballistiske missiler. General Dell, som er kjent med basen på forhånd, kontakter deretter myndigheten og forklarer den endrede situasjonen. Han fremsetter tre krav: en pengesum på ti millioner dollar, fritt leide ut av landet i presidentens fly - og at presidenten går ut på nasjonal TV og offentliggjøre et hemmeligstemplet dokumentet som avslører den virkelige hensikten bak USAs krigføring i Vietnam. Dokumentene, hvis innhold er ukjent for den sittende presidenten, inneholder bevis for at myndighetene anså en seier i Vietnam for svært urealistisk - og at årsaken til at de likevel fortsatte krigføringen var å avskrekke det kommunistiske Sovjetunionen. Hvis kravene ikke imøtekommes truer Dell med å skyte alle basens ni atommissiler mot Sovjet og dermed utløse tredje verdenskrig. Presidenten blir både sjokkert og forbannet når han blir kjent med innholdet i dokumentet. Men til tross det graverende innholdet mener han at det amerikanske folk burde være moden for å få vite disse ubehagelige fakta. De fleste av hans rådgivere er imidlertid negative og mener opplysningene vil sverte de militære. Det oppstår et kappløp med tiden og under den knappe tidsfristen som er satt går presidenten i all hast med på å la de militære forsøke å stanse Dell. Oppdraget ledes av den kyniske generalen MacKenzie og hans plan er å eliminere overtakerne på en meget dramatisk måte. Oppdraget mislykkes imidlertid og Dell demonstrerer for alvor at han har full kontroll over atommissilene. Etter en telefonsamtale med Dell går president Stevens omsider med på kravene og avtaler å møte Dell og hans menn på basen. General MacKenzie er imidlertid fast best på å stanse Dell på sin måte. 

## Om filmen
### Publikum og økonomi
Filmen ble ingen publikumssuksess. Den innbrakte $4,5 millioner i USA (Til sammenligning så innbrakte ''Star Wars'' over $300 millioner, ''Nærkontakt av tredje grad'' og ''Smokey and the Bandit'' over 100 millioner).

Produksjonskostnadene var på $6,5 millioner. Over halvparten av budsjettet gikk til annonsering og distribusjon. 

### Anmelderne

Den har fått 88 % på Rotten Tomatoes. *[[Variety]]* beskrev den som et forlokkende, intrikat og intelligent drama og gav spesielt mye skryt til Durnings rolleprestasjon som president Stevens. ''VGs'' anmelder gav den terningkast fem.

Til tross for at den floppet på kino så omtalte Aldrich den som en av sine favorittfilmer.

### Innspilling
Det meste av utendørsscene ble innspilt i Bayern i Vest-Tyskland. Interiørscene ble gjort i Bavaria Studios i Vest-Tyskland. Innspillingene ble gjort vinteren og våren 1976.

## Rollebesetning

* Burt Lancaster som Gen. Lawrence "Larry" Dell
* Richard Widmark som Gen. Martin MacKenzie
* Charles Durning som President Stevens
* Paul Winfield som Willis Powell
* Burt Young som Augie Garvas
* Melvyn Douglas som forsvarsminister Guthrie
* Joseph Cotten som forsvarsminister Renfrew
* Richard Jaeckel som Kaptein Towne
* Roscoe Lee Browne som James Forrest
* William Marshall som statsadvokat Klinger
* Gerald S. O'Loughlin som brigadegeneral O'Rourke
* Leif Erickson som Ralph Whittaker
* Charles Aidman som Bernstein
* Charles McGraw som luftfartsgeneral Crane
* William Smith som Hoxey
* Simon Scott as Gen. Phil Spencer
* Morgan Paull as  Morgan Paull
* Bill Walker som Willard
* David Baxt som sersjant Willard 
* Glenn Beck som løytnant
* Ed Bishop som Maj. Fox
* Phil Brown som pastor Cartwright
* Gary Cockrell som Kaptein Jackson
* Don Fellows som Gen. Stonesifer
* Weston Gavin som Lt. Wilson 
* Garrick Hagon som sjåføren, Alfie
* Elizabeth Halliday som Stonesifers sekretær
* David Healy som Maj. Winters
* Thomasine Heiner som pleiersken, Edith
* William Hootkins som sersjant Fitzpatrick
* Ray Jewers som sersjant Domino
* Ron Lee som sersjant Rappaport
* Robert Sherman som Maj. LeBeau
* John Ratzenberger som sersjant Kopecki
* Robert MacLeod som State Trooper Chambers
* Lionel Murton som oberst Horne
* Robert O'Neil som brifing-offiser
* Shane Rimmer som oberst Alexander B. Franklin
* Pamela Roland som sersjant Kelly
* Mark Russell som Airman Mendez
* Rich Steber som kaptein Kincaid
* Drew W. Wesche som løytenant Witkin
* Kent O. Doering som Barker
* Allan Dean Moore som Sperling - en skarpskyter
* M. Phil Senini som en skarpskyter
* Rich Demarest som en skarpskyter 
* Gary Harper som luftfarts-sjersjant Andy Keen

## Referanser


## Eksterne lenker
*